hotchpotch/miracl-hf-unified huggingface dataset:
Karl Granit (jääkäri)
Karl Alfons Granit (22. huhtikuuta 1894 Lemlanti – 23. helmikuuta 1969) oli suomalainen jääkärivääpeli. Hänen vanhempansa olivat merikapteeni Karl Alfred Karlsson ja Erika Sjölund. Hänet vihittiin avioliittoon vuonna 1930 Toini Katarina Henrikssonin kanssa.
Granit kirjoitti ylioppilaaksi Maarianhaminan jatkoluokilta vuonna 1913 ja liittyi Turkulaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1913–1915.
Granit liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 26. lokakuuta 1915, josta hänet siirrettiin pataljoonan haupitsipatteriin 14. toukokuuta 1916 ja edelleen 17. toukokuuta 1917 pataljoonan täydennysjoukkoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekkaussa sekä Aa-joella. Hän oli komennuksella joulukuussa 1915 Ruotsissa sekä rintamakomennuksensa jälkeen toukokuussa 1917 Ahvenanmaalla, jonne hän saapui sukellusvene UC 79:llä. Suomen sisällissodan puhjettua hän muodosti yhdessä jääkäri Karl Sundbergin kanssa Ahvenanmaan vapaajoukkueen, joka liittyi myöhemmin Saariston vapaajoukkoon. Hän palveli tässä joukossa 3. komppanian päällikkönä maaliskuun lopusta kesäkuun alkuun 1918. Hän otti osaa sisällissodan taisteluihin Turussa, Loimaalla ja Forssassa.
Hän astui sisällissodan jälkeen palvelukseen vääpelinä Suomen tykistökouluun 19. heinäkuuta 1918, josta hänet siirrettiin 25. elokuuta 1918 Kenttätykistörykmentti n:o 1:n 2. patteristoon ja sieltä 21. lokakuuta 1918 Kenttätykistörykmentti n:o 2:een. Armeijasta hän erosi joulukuussa 1918 ja siirtyi liikealalle ensin konttoriksi Trångsund stevedoring Co:een Uuraisiin vuonna 1924, missä hän palveli vuoteen 1926 saakka, jonka jälkeen hän siirtyi Ah. Kandelins eftr:n palvelukseen Tornioon vuonna 1927 ja edelleen Paraisten kalkkivuori oy:öön vuonna 1928, kunnes ryhtyi isännöitsijäksi W. A. Mäkelä stevedore osakeyhtiöön Uuraisiin vuonna 1929 ja palveli yritystä vuoteen 1933 saakka, jonka jälkeen siirtyi Walter Nyberg & Co:n palvelukseen Kemiin vuonna 1934, josta hän siirtyi konttoripäälliköksi Oy. Laine & Nordlund ltd:lle Raumalle vuonna 1935. Yrityksen toimitusjohtajaksi hänet nimitettiin 1942. Hän toimi talvi- ja jatkosodan aikana siviilitoimensa ohella väestönsuojelu- ja ilmavalvontatehtävissä. Hän toimi Raumalla Ruotsin varakonsulina vuosina 1943–1963. Hänet on haudattu Raumalle.
Lokum
Lokum tai loukoum on turkkilainen makeinen. Se valmistetaan sokerista, vedestä ja tärkkelyksestä. Lokum on pehmeä, hillomainen ja joskus tahmeahko makeinen. Se on usein muodoltaan pieni kuutio, joka on kauttaaltaan tomusokerin peitossa. Joskus lokum on myös maustettu pistaasilla tai pähkinöillä. Lokum tunnetaan yleisesti myös englanninkielisellä nimellä "Turkish Delight".
Etsivä Gadget (elokuva)
Etsivä Gadget on vuonna 1999 valmistunut perhe-elokuva joka perustuu samannimiseen piirrettyyn televisiosarjaan. Elokuvan pääosaa näyttelee Matthew Broderick. Hän esittää John Brown -nimistä yövartijaa, joka joutuu onnettomuuteen, ja saa toipuessaan mekaanisia lisäosia jotka tekevät hänestä puoliksi robotin. Uusi robotti-ihminen ryhtyy poliisiksi.
Suomen videomarkkinoille elokuva tuotiin jälkiäänitettynä. Silti sen ikäraja on 7 vuotta.
Seppo Pyykkö
Seppo Pyykkö (s. 24. joulukuuta 1955 Oulu) on entinen suomalainen jalkapalloilija.
Keskikenttäpelaajana pelannut Pyykkö edusti Suomen maajoukkuetta 30 A-maaottelussa ja teki syksyllä 1978 maalin Suomen voittamassa EM-karsintaottelussa Unkaria vastaan.
Kotimaassaan Pyykkö edusti Oulun Palloseuraa vuosina 1973–1980 ja 1982–1984 sekä Oulun Työväen Palloilijoita vuosina 1985–1986. Hän voitti OPS:n riveissä Suomen mestaruuden vuosina 1979 ja 1980 ja pelasi SM-sarjassa kaikkiaan 151 ottelua tehden niissä 35 maalia.
Pyykkö edusti kaksi kautta saksalaista Bayer Uerdingen -seuraa. Kaudella 1980–1981 hän pääsi 1. Bundesliigassa pelaamaan kolme ottelua ja seuraavalla kaudella 2. Bundesliigassa seitsemän ottelua.
Suomen Palloliitto ja Urheilutoimittajain liitto valitsivat Pyykön vuoden jalkapalloilijaksi Suomessa vuonna 1979. Hänen sisarenpoikiaan ovat aitajuoksijana tunnettu Janne Mäkelä ja jalkapalloilija Juho Mäkelä.
Miikka Toivola
Miikka Toivola (11. heinäkuuta 1949 Porin maalaiskunta – 26. tammikuuta 2017) oli suomalainen jalkapalloilija. Hänen pelipaikkansa oli hyökkääjä.
Toivolan kasvattajaseura on porilainen Pihlavan Työväen Urheilijat, jonka lisäksi hän edusti Turun Palloseuraa vuosina 1969–1972 ja Helsingin Jalkapalloklubia 1973–1980. Hän pelasi SM-sarjassa yhteensä 255 ottelua ja teki niissä 70 maalia. . Hän voitti Suomen mestaruuden vuosina 1971, 1972, 1973 ja 1978.
Lopetettuaan pelaajauransa hän siirtyi valmennustehtäviin ja valmensi muun muassa HJK Suomen Cupin voittoon vuonna 1984.
Suomen jalkapallomaajoukkueessa Toivola pelasi 62 A-maaottelua vuosina 1967–1980 ja teki niissä neljä maalia.
Hänet valittiin Vuoden jalkapalloilijaksi vuosina 1972 ja 1978. Suomalaisen jalkapalloilun Hall of Fameen Toivola nimettiin vuonna 2012.
Miesesin avaus
Miesesin avaus on epätavallinen shakkiavaus, joka alkaa siirrolla
Avaus on nimetty saksalaisen Jacques Miesesin mukaan. Valkean avaussiirto ei ota suurta tilaa keskustasta, mutta avaa valkean kuningatarlähetille viistolinjan. Toisaalta siirto tukkii vielä kaksinkertaisesti kuningaslähetin linjan, minkä takia valkea usein sivustoi sen. Siirto on kaikista valkean mahdollisuuksista 13. suosituin. Siirto ei ole kuitenkaan huono, ainoastaan passiivinen.
Avausta voi käyttää shakkitietokoneita vastaan tarkoituksena saada ne ulos avauskirjastoistaan. Muun muassa shakin maailmanmestari Garri Kasparov on käyttänyt tätä tekniikkaa.
Avaus luokitellaan ECO-koodistolla koodille A00 muiden epätavallisten avausten kanssa.
Jouko Suomalainen
Jouko Suomalainen (s. 8. huhtikuuta 1949) on entinen suomalainen jalkapalloilija.
Keskikenttäpelaajana jalkapalloa pelannut Suomalainen edusti Suomen maajoukkuetta 54 A-maaottelussa ja teki niissä kaksi maalia.
Kotimaassaan Suomalainen edusti kaikkia kolmea aikansa merkittävää kuopiolaisseuraa: Palloseuraa vuosina 1967–1970, Pallotovereita vuosina 1971–1980 ja 1984 sekä Eloa vuosina 1982–1983. SM-sarjassa hän pelasi yhteensä 233 ottelua ja teki niissä 35 maalia. Hän saavutti SM-hopeaa vuosina 1967, 1969 ja 1978 sekä voitti Suomen Cupin vuonna 1968.
Suomen Palloliitto ja Urheilutoimittajain liitto valitsivat Suomalaisen vuoden jalkapalloilijaksi Suomessa vuonna 1973.
Mestarit Areenalla
Mestarit Areenalla on Mestarit-kokoonpanon vuonna 1999 julkaisema livetupla-albumi konserttikiertueelta. Se oli heidän ainoa julkaisemansa albumi. Se ei kuitenkaan sisällä kaikkia konsertin kappaleita. Levy valittiin Emma-gaalassa "Vuoden albumiksi" ja on myynyt platinaa.
Mestareiden yhteisesityksistä "Rööperiin" on Jormas-yhtyeen levytys, jossa Pepe Willberg oli laulusolisti, "Tuulelta vastauksen saan" on Finntrio-yhtyeen levytys, "Palkkasoturi" Hectorin ensisingle ja "Daa-da daa-da" Kirkan veljen Sammy Babitzinin levytys. Muuten kappaleet ovat esittäjiensä levyiltä paitsi Pave Maijasen kappaleista "Nellyn palmikko" on Anki, Bosse ja Robert -trion levytys ja "Levoton tuhkimo" Dingon, tosin jälkimmäisessä Pave on ollut aikanaan mukana tuottaja-sovittajan roolissa.
Lauri Lehtinen (jalkapalloilija, 1927)
Lauri Hjalmar Lehtinen (19. elokuuta 1927 – 23. maaliskuuta 2016) oli suomalainen jalkapalloilija.
Keskustukena pelannut Lehtinen edusti Suomen maajoukkuetta 29:ssä A-maaottelussa. Kotimaassaan hän edusti Helsingin Jalkapalloklubia. Suomen Palloliitto ja Urheilutoimittajain liitto valitsivat hänet vuoden jalkapalloilijaksi Suomessa vuonna 1956.
Lehtinen oli yksi neljästä urheilijasta, jotka kuljettivat olympiatulen Helsingin olympiastadionin torniin vuoden 1952 kesäolympialaisten avajaisissa.
Novatianus
Novatianus (noin 200–258) oli presbyteeri ja vastapaavi vuosina 251–258.
Novatianus oli tunnettu teologi, ja Rooman vuoden 251 piispanvaalin yhteydessä hän kannatti ankaraa kirkkokuria kieltäen uskosta vainojen aikana luopuneiden, niin sanottujen 'luopioiden', hyväksymisen takaisin kirkon jäseniksi. Hänen kannattajansa asettivat hänet piispaksi huolimatta siitä, että piispaksi oli jo valittu Cornelius. Niinpä Novatius kannattajineen julistettiin pannaan. Tämän seurauksena hän perusti oman suuntauksen, novatiolaisuuden. Novatianus kuoli mahdollisesti vainoissa.
Lauri Lehtinen (jalkapalloilija, 1909)
Lauri Lennart Lehtinen (11. maaliskuuta 1909 – 30. syyskuuta 1991) oli suomalainen jalkapalloilija.
Lauri ”Lati” Lehtinen edusti Suomen maajoukkuetta kahdeksassa A-maaottelussa vuosina 1929–1940. Vuonna 1930 hän teki Ruotsia vastaan kolme maalia eli hattutempun.
Kotimaassaan Lehtinen edusti Turun Palloseuraa vuosina 1927–1948. Hän voitti Suomen mestaruuden vuosina 1928, 1939 ja 1941.
Lehtinen toimi Turun Palloseuran puheenjohtajana vuosina 1949–1950. Koulutukseltaan hän oli ekonomi.
Lauri Lehtinen
Lauri Lehtinen -nimisiä henkilöitä ovat:
Elisa Gabrielli
Elisa Gabrielli on yhdysvaltalainen näyttelijä, joka on uransa aikana tehnyt enimmäkseen pieniä rooleja niin televisiosarjoihin, kuin elokuviin. Gabriellillä on ollut rooleja muun muassa televisiosarjoissa "Harkittu murha", "Teho-osasto" ja "Vinkkuelämää", sekä elokuvissa "Mies ja alaston ase 33 1/3", "Saaliin hinta" ja "Seven Girlfriends". Hieman isompia rooleja hän on tehnyt animaatioelokuviin "" ja "The Invincible Iron Man". Gabrielli toimi myös Tyrande Whisperwindin äänenä "Warcraft"-pelisarjassa sekä Nanan äänenä elokuvissa "Madagascar" ja "Madagascar 2".
Sveitsiläinen systeemi
Sveitsiläinen systeemi on yleisesti käytetty turnausjärjestelmä, jota käytetään shakissa, bridgessä, squashissa, petankissa ja muissa urheilulajeissa ja peleissä, joissa pelaajat tai joukkueet täytyy järjestää pareihin kohdatakseen toisensa. Tällaista järjestelyä käytettiin ensimmäisen kerran Zürichin shakkiturnauksessa vuonna 1895, mistä tulee nimi "sveitsiläinen systeemi".
Sveitsiläisen systeemin periaate on, että kukin pelaaja pelaa sellaista pelaajaa vastaan, joka on menestynyt yhtä hyvin (tai huonosti) kuin kyseinen pelaaja. Ensimmäinen kierros joko arvotaan tai pelataan vahvuusluvun mukaisesti. Voittavat pelaajat saavat pisteen, tasapelin saavuttaneet pelaajat saavat puoli pistettä, ja häviäjät eivät saa pisteitä. Kaikki pelaajat jatkavat seuraavalle kierrokselle, jossa voittajat pelaavat voittajia vastaan, häviäjät häviäjiä vastaan ja niin edelleen. Seuraavilla kierroksilla pelaajat kohtaavat vastustajia, joilla on sama tai lähes sama pistemäärä. Pelaajat eivät kuitenkaan kohtaa samaa pelaajaa kahta kertaa. Shakissa lisäksi yritetään varmistaa, että kukin pelaaja pelaa saman määrän pelejä valkeilla ja mustilla, ja peräkkäisiä pelejä samalla värillä vältetään.
UEFA Intertoto Cupin kausi 2008
UEFA Intertoto Cupin kausi 2008 on UEFA Intertoto Cupin 14. kausi. Turnaus käydään 21. kesäkuuta – 27. heinäkuuta 2008. Kolmannen kierroksen voittajat pääsevat mukaan UEFA Cupin kauden 2008-2009 toiselle karsintakierrokselle.
UEFA Intertoto kaudelle 2008 osallistuu yhteensä 50 joukkuetta, 50 eri maasta UEFA:n maakertoimen mukaan.
Ensimmäinen kierros: (28 joukkuetta)
Toinen kierros: (28 joukkuetta)
Kolmas kierros: (22 joukkuetta)
Ensimmäiset osaottelut pelattiin 21. kesäkuuta ja 22. kesäkuuta 2008. Toiset osaottelut pelattiin 28. kesäkuuta ja 29. kesäkuuta 2008.
!colspan="5"|Eteläinen ja Välimeren alue
!colspan="5"|Keski ja Itäinen alue
!colspan="5"|Pohjoinen alue
Ensimmäiset osaottelut pelattiin 5. heinäkuuta ja 6. heinäkuuta 2008. Toiset osaottelut pelattiin 12. heinäkuuta ja 13. heinäkuuta 2008.
!colspan="5"|Eteläinen ja Välimeren alue
!colspan="5"|Keski ja Itäinen alue
!colspan="5"|Pohjoinen alue
Ensimmäiset osaottelut pelattiin 19. heinäkuuta ja 20. heinäkuuta 2008. Toiset osaottelut pelataan 26. heinäkuuta ja 27. heinäkuuta 2008. Osaotteluiden voittajat pääsevät UEFA Cupin 2008-2009 toiselle karsintakierrokselle.
!colspan="5"|Eteläinen ja Välimeren alue
!colspan="5"|Keski ja Itäinen alue
!colspan="5"|Pohjoinen alue
Hemming (täsmennyssivu)
Hemming on skandinaavista alkuperää oleva nimi, joka esiintyy monessa maassa sekä etu- että sukunimenä. Etunimenä sen suomalaistettu muoto on Hemminki.
Tunnettuja Hemming-nimisiä:
Mauno Rintanen
Mauno Olavi "Manu" Rintanen (28. marraskuuta 1925 Vaasa − 13. heinäkuuta 2000) oli suomalainen jalkapalloilija. Hän kilpaili myös muissa urheilulajeissa muun muassa pelaten koripallon SM-sarjassa ja voittaen squashin SM-pronssin.
Maalivahtina pelannut Rintanen oli ensimmäinen Englannin jalkapalloliigassa esiintynyt suomalainen. Hän pelasi kaudella 1956–1957 neljä ottelua Hull City AFC -joukkueessa amatööripelaajan statuksella III divisioonassa.
Kotimaassaan Rintanen edusti Vaasan Palloseuraa vuosina 1945–1952 ja Helsingin Jalkapalloklubia vuosina 1953–1955. VPS:n riveissä hän voitti Suomen mestaruuden vuosina 1945 ja 1948. Kaikkiaan hän pelasi SM-sarjassa 170 ottelua. Suomen maajoukkueessa Rintanen pelasi seitsemän A-maaottelua. Hän oli Suomen varamaalivahtina Helsingin 1952 olympialaisissa.
Suomen Palloliitto ja Urheilutoimittajain liitto valitsivat Rintasen vuoden jalkapalloilijaksi Suomessa vuonna 1953. Samana vuonna hän pääsi toisena jalkapalloilijana urheilutoimittajien Vuoden urheilija -äänestyksessä kymmenen parhaan joukkoon sijoittuessaan yhdeksänneksi.
Jalkapallouransa jälkeen Mauno Rintanen oli Suomen kärkipään squashpelaajia saavuttaen muun muassa SM-pronssin vuonna 1970. Hän pelasi lisäksi tennistä, käsipalloa, koripalloa ja jääpalloa. Koripallossa Rintanen edusti miesten SM-sarjassa Vaasan Salamaa kahtena kautena. Kaudella 1952 hän pelasi 13 ottelua 2,7 pisteen ja kaudella 1959 12 ottelua 0,7 pisteen keskiarvolla.
Rintasen isä Jaakko Rintanen voitti pistooliammunnassa kaksi joukkuemaailmanmestaruutta.
Vesa Kuhlman
Vesa Kuhlman on suomalainen muusikko. Hän on syntynyt Pielavedellä ja oli Dingon basisti vuosina 2008-2014. Hän liittyi yhtyeeseen kesällä 2008 alkuperäisbasisti Jarkko Even lähdettyä Dingosta soolouralle. Aiemmin Kuhlman on tehnyt yhteistyötä Pertti Neumannin kanssa ja ollut tuuraajana Dingon keikoilla. Kuhlman erosi Dingosta alkusyksyllä 2014. Hänet korvasi Topi Karvonen.
Väinö Mäkelä (elokuva-alan vaikuttaja)
Väinö Vilho Mäkelä (26. toukokuuta 1890 Hollola – 25. helmikuuta 1965 Helsinki) oli suomalainen elokuva-alan vaikuttaja. Hän oli Kinosto-yhtymän perustaja vaimonsa Annan ja kahden muun elokuva-alan toimijan kanssa.
Perustaessaan Kinoston vuonna 1928 Mäkelä asui Porissa, missä oli perustettu elokuvateatteri Fennia jo vuonna 1920. Kinoston kotipaikaksi tuli kuitenkin Tampere, jossa oli Kinoston elokuvateatteri Maxim Tuomiokirkonkadulla. Myöhemmin vuonna 1928 Hatanpään valtatielle perustettiin elokuvateatteri Häme. Vuonna 1929 perustetut Petit ja Tuulensuu olivat elokuvateattereita Hämeenkadulla. Kino-Palatsiksi myöhemmin Suomi-Filmin omistuksessa muuttunut Tuulensuu on silloisista elokuvateattereista yhä jäljellä. Vuonna 1940 avattu Hällä oli myös Mäkelän perustamia elokuvateattereita.
Mäkelä oli Suomi-Filmin toimitusjohtajana puoli vuotta 1934, mutta erosi tehtävästä myrskyisten vaiheiden jälkeen marraskuussa. Hän toimi Filmikamarin varapuheenjohtajana ja puheenjohtajana.
Mäkelällä oli neljä poikaa, joista Veikko Mäkelä vastasi tekniikasta, Tuukka Mäkelä elokuvateattereista, muistelmat myöhemmin kirjoittanut Mauno Mäkelä johti elokuvien tuotantoa (Fennada-Filmi) ja Ilmo Mäkelä johti ulkomaisten elokuvien hankintaa. Väinö Mäkelä asui Tampereella kuolemaansa saakka. Väinö Mäkelän lapsenlapsia ovat Visa Mäkelä ja tämän sisar Kirsi Keskinen, jotka molemmat asuvat yhä Tampereella.
Tuukka Mäkelän tytär Taru Mäkelä on perustanut uuden Kinoston. Hän on tehnyt suvusta kertovan elokuvan "Saalis". Väinö Mäkelän lapsenlapsia ovat myös Jukka Mäkelä (Ilmo Mäkelän poika) sekä Juha "Jussi" Mäkelä (Tuukka Mäkelän poika), joka on Walt Disney Studios Motion Pictures Finland -elokuvalevitysyhtiön johtaja ja Filmikamarin puheenjohtaja. Jussi Mäkelä sai joulukuussa 2015 elokuvaneuvoksen arvonimen.
Jatkosodan aikaisessa filmiriidassa Mäkelöiden yhtiö piti amerikkalaisen elokuvan esitysoikeuksien puolta muun muassa Risto Orkon edustamaa saksalaista propaganda- ja sensuurisuuntausta vastaan.
Kinosto teki tilaa myöhemmin Finnkinolle, jonka perustivat Jukka Mäkelä, Jussi Mäkelä ja Markku Koistinen.
Suvun tunnettuja jäseniä ovat:
Mika Räinä
Mika Jukka Samuel Räinä (s. 1973) on suomalainen näyttelijä, joka on kotoisin Oulusta. Hän on tullut erityisen tutuksi sketsisarjasta "Jopet Show". Jopet Show’n lisäksi Räinä on työskennellyt teatterissa ja kotimaisissa elokuvissa. Räinä on myös kirjoittanut televisioon muun muassa Jopet Show’n ja Pääroolissa-sarjan jaksoja. Lisäksi Räinä on esiintynyt Jopet Show’sta tutussa Päälykäisen roolissa Jope Ruonansuun Naamakirja-levyllä kappaleessa Autokauppias ja Päälykäinen. Räinä on näytellyt pitkään Helsingin kaupunginteatterissa mm. näytelmässä Enron. Keväällä 2012 Räinä siirtyi Musiikkiteatteri Koittoon, jossa hän esiintyy Queen-musikaalissa.
Tupaantuliaiset
Tupaantuliaiset (puhekielessä "tuparit") on tapahtuma, jossa uuteen asuntoon muuttanut henkilö pitää pienimuotoiset juhlat uuden asuntonsa kunniaksi ja kiitokseksi muutossa auttaneille. Vanhan perinteen mukaisesti vieraat ovat saattaneet tuoda lahjaksi leivän ja suolan, jotka on perinteen mukaan tuotu talon haltioille. Yleensä tupaantuliaisissa myös saunotaan ja juodaan alkoholipitoisia juomia illan mittaan.
Blue Card
Blue Card ("Blue European Labour Card") eli "Sininen kortti", pitemmin "Sininen eurooppalainen työskentelykortti" on tarkoitettu Euroopan unionin laajuiseksi työluvaksi ammattitaitoisille ja koulutetuille ihmisille. Kortilla voi työskennellä missä tahansa Euroopan unionin maassa lukuun ottamatta Tanskaa, Britanniaa ja Irlantia, jotka eivät osallistu ohjelmaan. Kortin idea on peräisin Yhdysvaltojen Green Card -järjestelmästä, ja nimensä se on saanut EU:n lipun sinisestä väristä.
Alun perin Euroopan komission ideoima Blue Card antaa mahdollisuuden EU:n ulkopuolella asuville anoa työlupaa Unionin alueelta, ja se myönnetään kahdeksi vuodeksi, jonka jälkeen se voidaan uusia. Blue Card -järjestelmään kuuluu työluvan lisäksi monia etuisuuksia, kuten perheiden yhdistämistä suosivat säännöt. Koska EU:n sopimuksiin kuuluu, että laillisesti toisessa EU-maassa asuva saa muuttaa myös toiseen EU-maahan, Blue Cardilla haltija voi saada työluvan myös toisesta EU-maasta.
Blue Card -ehdotuksen esittivät Strasbourgissa 23. lokakuuta 2007 Euroopan komission puheenjohtaja José Manuel Barroso ja turvallisuuskomissaari Franco Frattini. Barroso perusteli korttia EU:n tulevasta osaamispulasta ja EU:n ulkopuolelta tulevien hankaluuksista muuttaa EU:n alueelle 27 maan omien hyväksymiskäytäntöjen takia.
Pian Barroson esityksen jälkeen Blue Card -järjestelmä sai ankaraa kritiikkiä kolmansilta mailta. Etelä-Afrikan terveysministeri Manto Tshabalala-Msimang huomautti monien Afrikan maiden kärsivän jo nyt ammattitaitoisen terveysalan ammattilaisten maastamuutosta ja pelkäsi Blue Card -järjestelmän vain pahentavan tilannetta. Marokkolainen kansainvälisen talousoikeuden professori Tajeddine El Husseini arvosteli EU:ta vielä ankarammin kutsuessaan Blue Card -järjestelmää uudeksi kolonisaation ja syrjintä muodoksi, jolle on vaikea löytää tukea eteläisistä maista. Eurooppa-neuvosto hyväksyi Blue Cardin vuonna 2009 ja sen on tarkoitus tulla voimaan vuoden 2011 aikana.
Marshallin puolustus
Marshallin puolustus on kuningatargambiitin muunnelma, jota kuvailevat siirrot
Muunnelma on nimetty 1900-luvun alussa sitä käyttäneen Frank James Marshallin mukaan. Hän tosin lopetti muunnelman käyttämisen hävittyään Aleksandr Alehinille vuonna 1925. Nykyään se on harvoin käytetty muunnelma. Mustan vastauksista se on vasta seitsemänneksi suosituin.
Valkea voi jatkaa peliä esimerkiksi vaihtamalla sotilaat pelaamalla 3.cxd5. Tällöin avaus saa ainutlaatuisia piirteitä. Jos valkea sen sijaan jättää sotilaan lyömättä ja pelaa 3.Rc3, avaus voi muuntua torjutuksi kuningatargambiitiksi siirrolla 3...e6, slaavilaiseksi puolustukseksi siirrolla 3...c6, hyväksytyksi kuningatargambiitiksi siirrolla 3...dxc4 tai Grünfeldin puolustukseksi siirrolla 3...g6.
ECO-koodistolla Marshallin puolustus sijoittuu koodille D06.
Kinosto
Kinosto Oy on vuonna 2005 perustettu elokuvatuotantoyhtiö. Tuotemerkin historia alkaa kuitenkin jo 1920-luvulta, jolloin Väinö Mäkelä perusti yhdessä liikekumppaniensa kanssa Kinosto-nimisen elokuvateatteriyhtiön, joka laajeni myöhemmin myös elokuvien levitys- ja tuotantotoimintaan. Kinosto oli yksi niistä yhtiöistä, joiden yhdistyessä muodostui Finnkino Oy vuonna 1986. Finnkino käytti yhtiölogonaan Kinoston sektorimallista K-tunnusta 90-luvun puoleenväliin saakka.
Nykyisen Kinosto Oy:n omistavat Taru Mäkelä (Väinö Mäkelän pojan tytär), Anne Heiskanen ja Jouko Seppälä. Kinosto Oy valmistaa pitkiä näytelmäelokuvia ja dokumentteja sekä itsenäisesti että kansainvälisinä yhteistuotantoina.
Taru Mäkelä on ohjannut Mäkelän elokuvasuvusta kertovan dokumenttielokuvan "Saalis" (2006).
Colleville-sur-Mer
Colleville-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 172 asukasta vuoden 1999 väestönlaskennassa. Colleville-sur-Merin pinta-ala on seitsemän neliökilometriä. Kunnan alueella sijaitsee "Normandy American Cemetery and Memorial" hautausmaa ja muistomerkki toisessa maailmansodassa kuolleille amerikkalaissotilaille.
Condé-sur-Noireau
Condé-sur-Noireau on kunta Calvadosin departementissa Basse-Normandien hallintoalueella Ranskassa. Kunnassa oli 5 820 asukasta vuoden 1999 väestönlaskennassa. Condé-sur-Noireaun pinta-ala on 13 neliökilometriä.
Courseulles-sur-Mer
Courseulles-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 3 886 asukasta vuoden 1999 väestönlaskennassa. Courseulles-sur-Merin pinta-ala on kahdeksan neliökilometriä.
Creully
Creully on kunta Calvados’n departementissa Basse-Normandien hallintoalueella Ranskassa. Kunnassa oli 1 426 asukasta vuoden 1999 väestönlaskennassa. Creullyn pinta-ala on yhdeksän neliökilometriä.
Kaupungin aukio on nimetty kanadalaisen luutnantti Bill McCormickin mukaan. McCormick palveli Ontariosta peräisin olleen ja Lontoossa sijainneen Kanadan 1. panssarihusaarirykmentissä ja kuului panssarivaununsa miehistöineen Normandian maihinnousun ainoisiin sotilaisiin, jotka suorittivat operaatio Neptunuksessa ensimmäisen päivän taistelutehtävänsä täysin ajaessaan Caenin-Bayeuxin välisen tien ylitse panssarivaunulla katkaisten yhteyden saksalaisilta.
Deauville
Deauville on kaupunki ja kunta Calvadosin departementissa Ala-Normandian hallintoalueella Ranskassa. Kunnassa oli 4 364 asukasta vuoden 1999 väestönlaskennassa. Deauvillen pinta-ala on neljä neliökilometriä.
Nykyisen Deauvillen historian voidaan katsoa alkavan vuodesta 1860, jolloin Napoleon III:n velipuoli Charles de Morny mieltyi vierailullaan pieneen kalastajakylään Kanaalin rannikolla ja osti suuren osan rantamaista. Seuraavien neljän vuoden aikana kylä muutti muotoaan lomakohteeksi, kun sinne valmistui muun muassa rautatieasema, laukkarata ja kasino sekä useita huviloita.
Deauville tunnetaan muun muassa 1970-luvulta lähtien järjestetyistä yhdysvaltalaisen elokuvan festivaaleista, mutta nykyään kaupungissa järjestetään vuosittain myös aasialaisen elokuvan festivaalit ja monia muita tapahtumia. Vuonna 2011 Deauvillessä pidettiin G8-maiden huippukokous.
Dives-sur-Mer
Dives-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 5 812 asukasta vuoden 1999 väestönlaskennassa. Dives-sur-Merin pinta-ala on kuusi neliökilometriä.
Roger Pontare
Roger Pontare (s. 17. lokakuuta 1951 Slagnäs) on ruotsalainen laulaja. Hän asuu tällä hetkellä (heinäkuu 2008) Örnsköldsvikissa.
Hän on edustanut Ruotsia Euroviisuissa kahdesti, vuosina 1994 laulaja Marie Bergmanin kanssa ja 2000 laululla "When Spirits Are Calling My Name". Hänellä on kolme lasta, Jimmy, Viktor ja Vincent Pontare, joka on myös musiikkiuralla.
Douvres-la-Délivrande
Douvres-la-Délivrande on kunta Calvadosin departementissa Basse-Normandien hallintoalueella Ranskassa. Kunnassa oli 4 809 asukasta vuoden 1999 väestönlaskennassa. Douvres-la-Délivranden pinta-ala on 11 neliökilometriä.
Falaise (Calvados)
Falaise on kunta Calvadosin departementissa Basse-Normandien hallintoalueella Ranskassa. Kunnassa oli 8 434 asukasta vuoden 1999 väestönlaskennassa. Falaisen pinta-ala on 12 neliökilometriä.
Englannin ensimmäinen normannikuningas Vilhelm Valloittaja syntyi Falaisessa noin vuonna 1028.
Pielisjoen koulu
Pielisjoen koulu on Joensuun Karsikossa sijaitseva yläkoulu. Siellä ovat Joensuun yläkoulujen musiikki- ja LUMA-luokat. Koulun rehtori on Jouni Partti. Pielisjoen koulussa on 40 opettajaa ja hieman yli 400 oppilasta. Suomen ensimmäinen peruskoulun oppilaskunta perustettiin Pielisjoen koululle vuonna 1976 nimellä Karsikon yläasteen koulun oppilaskunta.
Koulun oppilaat tulevat pääosin Karsikon alakoulusta.
Pielisjoen koulussa pyritään panostamaan koulutyön säännöllisyyteen sekä hyviin opiskelutottumuksiin ja toimintatapojen ohjaamiseen.
Pielisjoen koulussa musiikkiluokilla opiskeli lukuvuonna 2010–2011 45 8. ja 9. musiikkiluokan oppilasta. Seitsemänsille luokille musiikkiluokkaa ei järjestetty lukuvuonna 2010–2011 liian vähäisen hakijamäärän takia. Musiikkiluokkien tavoitteena on lisätä musiikillista ilmaisua, esiintymistä ja musiikkiin liittyvien teknisten laitteiden hyödyntämistä. Musiikkiluokat esiintyvät juhlissa sekä erilaisissa tapahtumissa koulussa ja sen ulkopuolella.
Pielisjoen koulussa toimivat myös LUMA-painotteiset eli luonnontiede-matematiikka-painotteiset luokat. Lukuvuonna 2009–2010 7. luokan teemana oli vesi, 8. luokan metsä, paine, lentäminen sekä avaruus ja 9. luokalla ympäristötutkimukset, teknologia ja fyysikan työpajakurssi.
Ympäristökasvatus on yksi Pielisjoen koulun keskeisistä aihekokonaisuuksista. Vuonna 2007 syksyllä koulu liittyi Suomen Ympäristökasvatuksen Seuran (Sykse) kordinoimaan Vihreä lippu -ohjelmaan. Lukuvuonna 2007–2008 teemana oli kierrätys ja jätteen määrän vähentäminen. Tuloksena Sykse myönsi Pielisjoen koululle Vihreän lipun keväällä 2008.
Kummiluokkatoiminnassa lukuvuonna 2012–2013 olivat seuraavat luokat ja yritykset:
Seitsemänsien luokkien kummiluokkatoimintaneuvottelut ovat meneillään.
Pielisjoen koulussa on ollut oppilaskunta jo vuodesta 1976 asti. Suomen ensimmäinen peruskoulujen oppilaskunta perustettiin Pielisjoen kouluun jo vuonna 1976 nimellä Karsikon yläasteen koulun oppilaskunta. Oppilaskuntaan kuuluu jokainen Pielisjoen koulun oppilas, mutta oppilaskunnan hallitukseen kuuluu jokaiselta luokalta varsinainen edustaja ja varaedustaja, eli luokan vanhin ja luokan varavanhin, jotka oppilaat ovat luokkassa äännestäneet oppilaskunnan hallitukseen.
Koulu sai perustamisluvan 10. toukokuuta 1962. Se toimi vuodesta 1962 peruskoulu-uudistukseen asti nimellä Pielisjoen yhteiskoulu. Yksityinen oppikoulu toimi aluksi viisiluokkaisena ja sai laajentumisluvan 8-luokkaiseksi 1965. Vuonna 1974 koulun nimi muuttui Karsikon yläasteeksi. 1990-luvulla nimeksi tuli Pielisjoen koulu.
Fontaine-Henry
Fontaine-Henry on kunta Calvadosin departementissa Basse-Normandien hallintoalueella Ranskassa. Kunnassa oli 517 asukasta vuoden 1999 väestönlaskennassa. Fontaine-Henryn pinta-ala on kuusi neliökilometriä.
Talma
Talma () on Sipoon kunnassa sijaitseva taajama. Hallinnollisesti se on osa Martinkylää. Talma on nykyään tunnettu liikuntapaikoistaan, joita ovat laskettelukeskus Talma Ski ja golf-kenttä Golf Talma. Talman kunnallisia palveluita ovat ruotsin- ja suomenkieliset ala-asteet, päiväkoti sekä info- ja keräyspiste. Sipoon kunta pitää Talman aluetta yhtenä keskeisistä tulevaisuuden yhteiskuntarakentamisen kehittämisalueistaan.
Fresney-le-Puceux
Fresney-le-Puceux on kunta Calvadosin departementissa Basse-Normandien hallintoalueella Ranskassa. Kunnassa oli 657 asukasta vuoden 1999 väestönlaskennassa. Fresney-le-Puceux’n pinta-ala on 10 neliökilometriä.
Hermival-les-Vaux
Hermival-les-Vaux on kunta Calvadosin departementissa Basse-Normandien hallintoalueella Ranskassa. Kunnassa oli 760 asukasta vuoden 1999 väestönlaskennassa. Hermival-les-Vaux'n pinta-ala on 14 neliökilometriä.
Houlgate
Houlgate on kunta Calvadosin departementissa Basse-Normandien hallintoalueella Ranskassa. Kunnassa oli 1 832 asukasta vuoden 1999 väestönlaskennassa. Houlgaten pinta-ala on viisi neliökilometriä.
Lopezin avaus
Lopezin avaus on shakkiavaus, jota kuvaavat siirrot
Valkean toinen siirto on hänen siirtovaihtoehdoistaan vasta seitsemänneksi suosituin. Sen tarkoituksena on valmistella varhainen eteneminen d-sotilaalla. Avaus on kuitenkin ongelmallinen, sillä musta voi pelata heti 2...d5, ja jatkossa 3.exd5 Dxd5 valkea ei saa ratsuaan ruutuun c3. Myös 2...Rf6 tuottaa ongelmia, sillä valkean ei kannata edetä d-sotilaallaan. Jatko 3.d4 exd4 4.Dxd4 ja musta saa tempovoiton 4...Rc6. 2...Rf6 ja 2...d5 ovatkin mustan suosituimmat vastaukset. Ne myös ovat melko tehokkaita avausta vastaan.
Avaus voi muuntua Ponzianin avaukseksi tai skotlantilaisen pelin Göringin gambiitiksi, jos musta pelaa 2...Rc6.
Lopezin avaus luokitellaan ECO-koodistolla koodille C20.
Simba
Simba on fiktiivinen leijona Walt Disneyn elokuvassa "Leijonakuningas". Sana ”simba” on swahilin kieltä ja tarkoittaa leijonaa.
Simba on kuningas Mufasan ja kuningatar Sarabin poika, josta on tarkoitus tulla kuningas isänsä jälkeen.
Ensimmäisessä elokuvassa Simbasta piti tulla Jylhämaan kuningas isänsä Mufasan jälkeen. Mufasa kuitenkin kuoli, kun hänen veljensä Scar toi Simban gnuiden lauman alueelle ja tämän apurit hyeenat säikäyttivät lauman. Mufasa sai pelastettua Simban mutta kuoli, kun Scar pudotti hänet lauman alle.
Scar sanoi Simballe, että oli tämän syy, että Mufasa kuoli ja kehotti Simbaa jättämään Jylhämaan. Simba pakeni, mutta Scar käski hyeenat tappamaan Simban jossa nämä kuitenkin epäonnistuivat ja Simba pääsi pakoon.
Simba oli kuolemassa erämaassa mutta mangusti Timon ja pahkasika Pumba pelastivat hänet ja toivat kotiinsa. Simba oleskeli täällä jonkun aikaa kunnes hänen ystävänsä Nala tuli sattumalta paikalle ja pyysi Simbaa palamaan Jylhämaahan ja ottamaan vallan Jylhämaan kuninkaaksi julistautuneelta Scarilta.
Leijonakuninkaan jatko-osassa "Leijonakuningas 2 – Jylhäkallion ylpeys" Simballa ja hänen vaimollaan Nalalla on tytär, Kiara. Simba yrittää pitää tyttärensä turvassa, mutta Kiara on seikkailunhaluinen ja rikkoo isänsä asettamia sääntöjä menemällä Jylhämaan rajojen ulkopuolelle ja kohtaa siellä pennun, Kovun, joka kuuluu karkotettujen leijonien (ulkolaisten) laumaan. Kovun äiti Zira kantaa kaunaa Simballe Scarin kuolemasta.
Vuonna 2019 ilmestyvässä elokuvassa, joka on toteutettu samanlaisella VR-tekniikalla kuin vuoden 2016 "Viidakkokirja"-elokuva, Simban ääninäyttelijänä toimii Donald Glover.
Simeon I Suuri
Simeon I Suuri () oli Bulgarian tsaari vuosina 893–927. Simeon voitti useita sotia Bysanttia, unkarilaisia ja serbejä vastaan, mikä johti ennen näkemättömään alueelliseen laajentumiseen. Hänen hallintoaikanaan Bulgaria ulottui Aigeianmereltä Mustallemerelle ja Bulgarian patriarkaatti irtautui niin sanotuista vanhoista patriarkaateista.
Simeon syntyi vuonna 864 Boris I:n kolmantena poikana. Boris lähetti poikansa Konstantinopolin yliopistoon opiskelemaan teologiaa. Hän palasi Bulgariaan vuonna 888 ja asettui luostariin, jossa hän käänsi uskonnollisia tekstejä kreikasta kirkkoslaaviksi. Sillä välin hänen veljensä Vladimir Rassate nousi valtaistuimelle ja yritti käännyttää kansan takaisin pakanuuteen, minkä johdosta Boris vangitsi hänet ja nimitti Simeonin uudeksi hallitsijaksi. Samaan aikaan pääkaupunki siirrettiin Preslavista Pliskaan, ja bulgariasta tuli ainoa virallinen kieli.
Suhteet Bysanttiin huonontuivat keisari Leo VI:n siirrettyä bulgarialaisten käyttämän markkinapaikan Konstantinopolista Thessalonikiin, jossa heitä verotettiin raskaammin. Vuonna 894 Simeon hyökkäsi Makedoniaan ja otti useita panttivankeja. Hän joutui kuitenkin perääntymään ja lähettämään joukkoja pohjoisesta hyökänneitä unkarilaisia vastaan, jotka olivat liittoutuneet Bysantin kanssa. Simeon solmi aselevon Bysantin kanssa vuonna 895.
Kesällä 896 Simeon hyökkäsi Konstantinopolia kohti ja voitti Bysantin joukot Bulgarofygonin taistelussa. Sota päättyi rauhansopimukseen, joka kesti muodollisesti vuoteen 912, jolloin Leo VI kuoli.
Julius Civilis
Gaius Julius Civilis oli bataaviylimys ja vuonna 69 syttyneen bataavien kapinan johtaja. Hänen perheensä oli saanut Rooman kansalaisuuden joko Augustuksen tai Caligulan hallituskaudella.
Civilis oli kahdesti vangittuna yllytyksestä kapinaan, ja hän selvisi täpärästi kuolemantuomiolta. Neron kuolemaa seuranneen sekasorron aikana Civilis nostatti bataavit kapinaan, ja hän sai liittolaisikseen myös useita naapuriheimoja. Kapinalliset ajoivat Reinin roomalaisjoukot pakosalle, kaappasivat 24 laivaa ja löivät Castra Veteraan sijoitetut kaksi legioonaa. Civiliksen voitot sytyttivät kapinan myös Galliassa, ja koko Rooman valtakunta oli uhattuna.
Rooman sisällissota kuitenkin päättyi, ja keisariksi noussut Vespasianus lähetti Quintus Petillius Cerialiksen johtaman armeijan kukistamaan kapinan. Civilis lyötiin nykyisen Trierin lähellä vuonna 71. Tappionsa jälkeen Civilis sopi rauhanehdoista Cerialiksen kanssa. Bataavit palasivat Rooman liittolaisiksi. Civiliksen myöhemmistä vaiheista ei ole tietoa.
Malakiittivihreä
Malakiittivihreä (CHN) on väriaine, jota käytetään pH-indikaattorina tai kankaiden värjäyksessä. Ainetta on myös käytetty kalojen valkopilkkutaudin hoitoon akvaarioissa ja vesihomeen torjuntaan kalanviljelyslaitoksilla. Vesihomeen torjunta malakiittivihreällä on nykyään kielletty kalanviljelyssä.. Ainetta käytetään usein oksalaattina tai kloridina. Erittäin happamissa oloissa malakiittivihreä on keltaista ja muuttuu vihreäksi pH:n ollessa 1,8. Toinen värinmuutos vihreästä värittömäksi tapahtuu pH:n ollessa 13,2.
Malakiittivihreä, jota kutsutaan myös kromaattiseksi malakiittivihreäksi sen värin vuoksi, on varsin pysyvä yhdiste. Se kuitenkin hajoaa esimerkiksi kalan elimistössä varsin nopeasti muiksi aineiksi. Karbinolimuoto leviää elimistössä ja solukalvojen läpi varsin nopeasti. Karbinolimuodolla ei ole sieniä tappavia ominaisuuksia. Viimeinen malakiittivihreän eläimen aineenvaihdunnassa syntyvä tuote on leukomalakiittivihreä, joka on todettu karsinogeeniseksi ja myrkylliseksi.
Gary Gilmore
Gary Mark Gilmore (4. joulukuuta 1940 Waco, Texas — 17. tammikuuta 1977 Draper, Utah) oli yhdysvaltalainen rikollinen, joka tuli tunnetuksi vaadittuaan, että hänelle langetettu kuolemantuomio tulisi panna täytäntöön.
Tuomio oli langetettu kahdesta Gilmoren Utahissa tekemästä murhasta. Gilmore oli 19. heinäkuuta 1976 ampunut erään hotellin vahtimestarin ja samana päivänä tekemänsä ryöstön yhteydessä erään huoltoaseman hoitajan. Hänestä tuli ensimmäinen Yhdysvalloissa teloitettu sen jälkeen, kun kuolemantuomio oli otettu maassa uudelleen käyttöön 1976. Tuolloin Yhdysvaltain korkein oikeus linjasi, ettei teloittaminen merkitse "julmaa tai epätavallista rangaistusta", jollaiset Yhdysvaltain perustuslaki kielsi.
Vuodesta 1955 lähtien Gilmore oli viettänyt yhteensä 18 vuotta vankiloissa ja muissa laitoksissa. Murhista seuranneessa oikeudenkäynnissä Gilmore vastusti jyrkästi asianajajansa yrityksiä muuttaa tuomio elinkautiseksi vankeusrangaistukseksi. Gilmoren teloitusta lykättiin kahdesti ennen sen täytäntöönpanoa, ja kummallakin kerralla Gilmore yritti itsemurhaa nauttimalla unilääkkeitä.
Gilmore teloitettiin Draperissä osavaltion lain mukaisesti ampumalla.
Kirjailija Norman Mailer kirjoitti Gilmoren haastatteluihin ja oikeuden pöytäkirjoihin perustuvan elämäkertateoksen "Pyövelin laulu". Kirjan pohjalta on tehty samanniminen televisioelokuva, jossa Gilmorea esittää Tommy Lee Jones.
Afar (Etiopia)
Afar () on yksi Etiopian yhdeksästä etnisin perustein muodostetusta osavaltiosta (). Se on pääosin afarien asuttama.
Vuoden 2012 heinäkuun virallisten väestötilastojen mukaan Afarissa on noin 1,6 miljoonaa asukasta, joista miehiä on noin 0,89 miljoonaa ja naisia noin 0,71 miljoonaa. Alueen pinta-ala on noin 72 053 neliökilometriä ja asukastiheys noin 22 ihmistä neliökilometriä kohti.
Elixia
Elixia on "SATS ELIXIA" -konserniin kuuluva pohjoismaalainen kuntokeskusketju. Suomessa Elixialla on perinteisempiä laajemman tarjonnan Elixia-liikuntakeskuksia sekä yksinkertaisimpia Elixia Base -keskuksia Helsingissä, Espoossa, Turussa, Tampereella, Vantaalla ja Jyväskylässä.
Ruotsissa SATS ELIXIA -konsernin kuntokeskukset toimivat nimillä "SATS", "SATS Base" ja "Balance". Norjassa konsernin kuntokeskukset toimivat nimillä "Elixia", "SATS", "SATS Base" ja "Fresh Fitness". Tanskassa konserni pyörittää "fitness dk" -ketjua.
Kuntosalin lisäksi Elixia tarjoaa erilaista ryhmäliikuntaa kuten jumppia, joogaa ja indoor cycling:iä. SATS ELIXIA on osa Altorin (51 %) ja TryghedsGruppenin (49 %) omistamaa Health & Fitness Nordicia (HFN).
Elixian palveluihin päästäkseen täytyy liittyä jäseneksi. Jäsenyydestä maksetaan kuukausimaksua 39e/kk ja 99e/kk välillä riippuen valituista lisäpalveluista.
SATS perustettiin vuonna 1995 Norjassa, josta se laajeni yritysostoin vuonna 1999 Ruotsiin ja vuonna 2000 Tanskaan. Suomeen SATS laajeni vuonna 2003, kun se osti kuntokeskusketju Club Wellnessin. Vuoden 2013 alusta Tanskan SATS-kuntokeskukset myytiin Fitness World -ketjulle.
Lyhenne SATS on muodostettu norjalaisesta nimestä Sport Aerobic Treningssenter.
SATS- ja Elixia-ketjujen omistus on vaihtunut useita kertoja.
Vuonna 2014 kilpailevat kuntokeskusketjut SATS ja Elixia yhdistyivät SATS ELIXIA:ksi. Myöhemmin kaikki Suomen keskukset muutettiin "Elixia"-kuntokeskuksiksi ja Ruotsin keskukset "SATS"-kuntokeskuksiksi. Norjassa ketju toimi edelleen molemmilla vanhoilla nimillään.
Vuonna 2018 SATS ELIXIA osti pohjoismaisen "Fresh Fitness" -ketjun, jonka kuntosalit muutettiin Suomessa "Elixia Base" -keskuksiksi sekä Ruotsissa ja Norjassa "SATS Base" -keskuksiksi. Myöhemmin samana vuonna konserni osti myös pienen tukholmalaisen "Balance"-ketjun sekä neljäkymmentä liikuntakeskuksen tanskalaisen "fitness dk" -ketjun.
Aiemmin SATS- ja Elixia-kuntokeskuksia on sijannut Suomessa myös mm. Oulussa. Pohjoismaiden lisäksi Elixia-nimeä käyttäviä kuntokeskuksia löytyy Saksasta sekä aiemmin myös Itävallasta ja Ranskasta. Nämä eivät kuulu kuitenkaan pohjoismaiseen SATS ELIXIA -konserniin.
Helsingin Sanomat uutisoi 25.2.2014 otsikolla ""Kuntosaleilla on villit työehdot – "kukaan ei uskalla valittaa"" siitä, miten kuntosaliohjaajat ovat työehtosopimusten ulkopuolella.
HelsinkiEspooVantaaTurkuTampereJyväskylä
Helmuth Johannes Ludwig von Moltke
Helmuth Johannes Ludwig von Moltke (23. toukokuuta 1848 Gersdorf – 18. kesäkuuta 1916 Berliini) oli preussilainen kenraalieversti ja Saksan keisarillisen armeijan yleisesikuntapäällikkö ensimmäisen maailmansodan alussa.
Helmut von Moltke, joka tunnetaan myös nimellä Moltke nuorempi, oli sotamarsalkka kreivi Moltken veljenpoika ja toimi Saksan armeijan yleisesikunnan päällikkönä 1906–1914. Hänen nimityksensä oli ja on edelleen kiistanalainen. Schlieffenin jäädessä eläkkeelle vuonna 1908 todennäköisiä ehdokkaita esikuntapäälliköksi olivat Hans Hartwig von Beseler, Karl von Bülow, ja Colmar Freiherr von der Goltz. Moltke nuoremman rooli saksalaisen sotakäynnin kehittämisessä ja aloitteesta ensimmäisessä maailmansodassa oli erittäin kiistanalainen. Moltke suunnitteli Saksan hyökkäyksen länsirintamalla Schlieffen-suunnitelman pohjalta. Varovainen Moltke muokkasi tuntuvasti suunnitelmaa. Ranskan vastatoimien pelossa armeijan miesvahvuutta pienennettiin Belgian rajalla ja vastaavasti vahvistettiin Sedanista Strasburgiin. Belgian operaation pitkittyminen antoi ranskalaisille aikaa organisoida armeijansa puolustuskannalle. Suoristettu rintamalinja juuttui heti alussa Belgiaan. Nopea painopisteen siirto kohti Englannin kanaalia johti rintamalinjan tarpeettomaan levenemiseen muutoinkin kuluneilla joukoilla taistelleille saksalaisille.
Aikaa oli kulutettu loppuun ja nopean voiton edellytykset haaskattu Flanderin ja Pohjois- Ranskan mutaisille pelloille.
Suunnitelma ei onnistunut, ja länsirintamalla päädyttiin vuosien asemasotaan.
Saksalaisten hävittyä ensimmäisen Marnen taistelun ensimmäisen maailmansodan alussa Moltke ennusti keisari Vilhelm II:lle sodan jo hävityksi. Seuranneen eripuran myötä Moltke sai hermoromahduksen, ja hänet erotettiin. Hänen tilalleen astui Erich von Falkenhayn. Moltken terveys romahti, ja hän kuoli 1916.
Vartiolaiva Tavi
VL Tavi on Suomenlahden merivartiostolle kuulunut vartiolaiva. Tavin kotisatama oli Helsinki ja se toimi pääasiassa Suomenlahdella. Henkilöstöä aluksella oli 13. VL Tavi on avovesikauden alus. Vartiolaiva Tavi on niin sanottu monitoimialus, joten sitä voidaan käyttää rajavartio- ja meripelastustehtävien lisäksi ympäristönsuojelu- ja maanpuolustustehtäviin.
VL Tavista ja muista Telkkä-luokan aluksista luovuttiin vuodesta 2014 alkaen, koska niitä ei voi käyttää talviolosuhteissa, eikä niiden käytölle ole saatu määrärahoja. Ne korvattiin yhdellä suuremmalla laivalla, joka rakennettiin STX Finlandin Rauman telakalla. Uusi ulkovartiolaiva Turva aloitti operatiivisen toiminnan 24. kesäkuuta 2014.
UK Border Force, Ison-Britannian ja Pohjois-Irlannin yhdistyneen kuningaskunnan rajavartiolaitos osti laivan, jolloin uudeksi nimeksi tuli HMC Protector.
Tavi laitettiin julkiseen myyntiin tammikuussa 2013.
Muut Suomen rajavartiolaitoksen ulkovartiolaivat:
Baden Cooke
Baden Cooke (s. 12. lokakuuta 1978 Benalla, Victoria) on entinen australialainen maantiepyöräilijä, joka kilpaili viimeksi UCI ProTour -tason GreenEDGE Cycling -joukkueessa. Kirimiehenä tunnettu Cooke aloitti ammattilaisuransa vuonna 2000.
Cooke on osallistunut Ranskan ympäriajoon vuosina 2002, 2003, 2004 ja 2005 Française des Jeux -joukkueen riveissä, vuonna 2008 Barloworld-joukkueen mukana ja vuonna 2012 Orica GreenEDGE -joukkueen mukana.
Vuonna 2003 Cooke voitti Ranskan ympäriajon pistekilpailun eli vihreän paidan. Pistekilpailun voitosta käytiin tiukka kamppailu Cooken ja hänen maanmiehensä Robbie McEwenin välillä. Cooke starttasi viimeiselle etapille 2 pistettä McEweniä perässä, mutta vei vihreän paidan nimiinsä sijoittumalla viimeisellä etapilla toiseksi ennen McEweniä, joka oli kolmas. Cooke voitti vihreän paidan kahden pisteen erolla McEweniin.
Cooke päätti uransa kauden 2013 jälkeen.
Modiri Marumo
Modiri Marumo (s. 6. heinäkuuta 1976) on botswanalainen jalkapalloilija, pelipaikaltaan maalivahti. Marumon nykyinen seura on egyptiläinen Haras El Hodood, jota ennen hän oli pelannut koko 12 vuotta kestäneen uransa Botswana Defence Force XI-joukkueessa. Marumo on pelannut myös maajoukkuetasolla.
Philadelphia 76ers
Philadelphia 76ers on yhdysvaltalainen ammattilaiskoripalloseura, joka pelaa NBA-liigassa. Seuran kotipaikkakunta on Philadelphia Pennsylvanian osavaltiossa ja se pelaa kotiottelunsa Wells Fargo Center -areenalla. Philadelphia 76ers kuuluu NBA:n itäisen konferenssin atlantin divisioonaan yhdessä Boston Celticsin, Brooklyn Netsin, New York Knicksin ja Toronto Raptorsin kanssa.
Seura perustettiin alun perin nimellä Syracuse Nationals, ja vuonna 1963 se muutti Philadelphiaan. NBA-mestaruuden se on voittanut vuosina 1955, 1967 ja 1983.
Kauden 2014–2015 lopussa ja kauden 2015–2016 alussa 76ers kärsi ennätyksellisestä 28 ottelun tappioputkesta.
Librazhdin piirikunta
Librazhdin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Elbasanin prefektuuriin, joka vastaa nykyistä Elbasanin maakuntaa. Piirikunnan pinta-ala oli 1 102 neliökilometriä ja vuoden 2001 väestönlaskennassa siellä oli 72 520 asukasta.
Piirikuntaan kuuluivat seuraavat kunnat: Hotolisht, Librazhd, Lunik, Orenjë, Polis, Përrenjas, Qendër, Qukës, Rrajcë, Steblevë ja Stravaj. Pääkaupunkina toimi Librazhd.
Nivalan Viikko
Nivalan Viikko oli vuonna 2005 perustettu kerran viikossa, sunnuntaisin ilmestyvä ilmaisjakelulehti, jonka levikkialue oli Nivala. Lehti jaettiin Nivalan kaikkiin n. 4700 talouteen ja se oli myös luettavissa näköislehtenä internetistä (). Lehti painettiin Suomalainen Lehtipaino Oy:ssä Kajaanissa. Nivalan Viikon viimeinen numero ilmestyi 4.8.2010.
Lushnjën piirikunta
Lushnjën piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Fierin prefektuuriin, joka vastaa nykyistä Fierin maakuntaa. Piirikunnan pinta-ala oli 712 neliökilometriä ja vuoden 2001 väestönlaskennassa siellä oli 144 351 asukasta.
Piirikuntaan kuuluivat seuraavat kunnat: Allkaj, Ballagat, Bubullimë, Divjakë, Dushk, Fier-Shegan, Golem, Grabian, Gradishtë, Hysgjokaj, Karbunarë, Kolonjë, Krutje, Lushnjë, Rremas ja Tërbuf. Pääkaupunkina toimi Lushnjë.
Pohjois-Kyproksen turkkilaisen tasavallan lippu
Pohjois-Kyproksen turkkilaisen tasavallan lippu pohjautuu Turkin lippuun, mutta on pohjaväriltään valkoinen. Lipussa on kaksi punaista vaakaraitaa, joiden väliin on kuvattu punainen tähti ja kuunsirppi viitaten Pohjois-Kyproksen valtaväestöön, turkkilaisiin.
Malësi e Madhen piirikunta
Malësi e Madhen piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Shkodërin prefektuuriin, joka vastaa nykyistä Shkodërin maakuntaa. Piirikunnan pinta-ala oli 897 neliökilometriä ja vuoden 2001 väestönlaskennassa siellä oli 36 770 asukasta.
Piirikuntaan kuuluivat seuraavat kunnat: Gruemirë, Kastrat, Kelmend, Koplik, Qendër ja Shkrel. Pääkaupunkina toimi Koplik.
Zombie Live
Zombie Live on Rob Zombien ensimmäinen live-levy. CD äänitettiin "Educated Horses" -kiertueella. Albumi nousi Billboard 200 -listan sijalle 57 myyden yli 14 000 kopiota ensimmäisellä viikollaan.
Mallakastërin piirikunta
Mallakastërin piirikunta () oli yksi Albanian 36 piirikunnasta vuoteen 2000 saakka, jolloin se lakkautettiin. Se kuului Fierin prefektuuriin, joka vastaa nykyistä Fierin maakuntaa. Piirikunnan pinta-ala oli 325 neliökilometriä, ja vuoden 2001 väestönlaskennassa siellä oli 39 881 asukasta.
Piirikuntaan kuuluivat seuraavat kunnat: Aranitas, Ballsh, Fratar, Greshicë, Hekal, Kutë, Ngraçan, Qendër ja Selitë. Sen pääkaupunki oli Ballsh.
Felon
Felon on vuonna 2008 julkaistu Ric Roman Waugh ohjaama elokuva.
Wade Porter joutuu kolmeksi vuodeksi vankilaan liiallisesta itsepuolustuksesta. Vankilassa pidetään järjestystä yllä väkivallalla ja Porter joutuu väistämättä mukaan ja vastattain vanginvartioitten johtajan Jacksonin kanssa. Porterin sellikaveri, vanhempi vanki Smith neuvoo Porteria selviytymään.
Matin piirikunta
Matin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Dibërin prefektuuriin, joka vastaa nykyistä Dibërin maakuntaa. Piirikunnan pinta-ala oli 1 028 neliökilometriä ja vuoden 2001 väestönlaskennassa siellä oli 61 906 asukasta.
Piirikuntaan kuuluivat seuraavat kunnat: Baz, Burrel, Derjan, Gurrë, Klos, Komsi, Lis, Macukull, Rukaj, Suç, Ulëz ja Xibër. Pääkaupunkina toimi Burrel.
Willow – suuri seikkailu
Willow on vuonna 1988 ensi-iltansa saanut yhdysvaltalainen fantasiaelokuva. Elokuvan on ohjannut Ron Howard ja se perustuu George Lucasin tarinaan, jonka piti alun perin olla mukaelma J.R.R. Tolkienin fantasiakirjallisuuden klassikkoteoksesta Hobitti eli sinne ja takaisin. Elokuvan musiikin on säveltänyt James Horner. Elokuva on myös tehnyt ennätyksen erikoistehosteiden saralla: Willow sisältää elokuvahistorian ensimmäisen saumattoman muodonmuutoksen.
Lyhytkasvuinen Warwick Davis esittää elokuvan päähenkilöä ja sankaria. Willow on maanviljelijä, joka joutuu vasten tahoaan suojelemaan hyvin erityistä prinsessavauvaa taistelussa pahaa kuningatarta vastaan. Elokuvan tarina sisältää monia miekka ja magia -fantasiakirjallisuudelle tyypillisiä piirteitä.
Australian koripallomaajoukkue
Australian koripallomaajoukkue edustaa Australiaa miesten koripallon maajoukkuekilpailuissa. Sitä hallinnoi "Basketball Australia". Australia on ollut FIBA:n jäsen vuodesta 1947 lähtien.
Australia osallistui koripallon miesten olympiaturnaukseen ensimmäisen kerran Melbournessa 1956 sijoittuen kahdenneksitoista. Parhaimmillaan se on ollut neljä kertaa neljäs: Soulissa 1988, Atlantassa 1996, Sydneyssä 2000 ja Riossa 2016.
MM-kilpailujen lopputurnauksessa Australia debytoi Jugoslaviassa 1970 sijoittuen 12:nneksi. Joukkue on sijoittunut kaksi kertaa viidenneksi: Kolumbiassa 1982 ja Kanadassa 1994. Oseanian-mestaruuden Australia on voittanut 19 kertaa.
Mirditën piirikunta
Mirditën piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Lezhën prefektuuriin, joka vastaa nykyistä Lezhën maakuntaa. Piirikunnan pinta-ala oli 867 neliökilometriä ja vuoden 2001 väestönlaskennassa siellä oli 37 055 asukasta.
Piirikuntaan kuuluivat seuraavat kunnat: Fan, Kaçinar, Kthellë, Orosh, Rrëshen, Rubik ja Selitë. Pääkaupunkina toimi Rrëshen.